《访陈筠心》
清代·汤鹏

酒力如山百感平，非狂非圣一迂生。未成四十元为福，便说林泉似不情。

埋照汝应师阮籍，啖名吾亦笑黄琼。短车破帽长安道，憔悴人间吏隐并。

作者简介：（1801—1844）清湖南益阳人，字海秋。道光三年进士，授礼部主事，官至御史。勇于言事，以劾工部尚书宗室载铨，被黜。鸦片战争时，犹条上洋务三十事。在京师有狂名，所作诗文亦豪放如其人。有《浮丘子》、《海秋诗文集》，内容多涉军国利病大事。